Skolerne i Hjørring Kommune kan nu gøre elevernes skoledag kortere, efter byrådet på seneste møde har besluttet, at den enkelte skole selv kan afgøre, om man vil bruge understøttende undervisning eller tovoksenordning. Beslutningen omfatter alle klassetrin, og det kan komme til at koste penge på de yngste årgange, hvor forældrene har krav om pasning af børnene, selvom skoledagen bliver kortere. Den udgift er Hjørring Kommune parat til at betale. Man har beregnet, at det maksimalt vil koste 4,2 millioner kroner, hvis alle skoler vælger at konvertere til tovoksenordning i indskolingen. Indstillingen blev på byrådsmødet taget til efterretning med følgende beslutning: Beslutningen blev vedtaget med 29 stemmer for og 1 imod.
En byrådsbeslutning i Hjørring gør det muligt for skolerne at bytte understøttende undervisning med tovoksenordning. Kommune betaler for ekstraudgift.